Source: http://www.pko.estranky.sk/clanky/upozornenie-oznam-o-zacati-obstaravania-uzemnoplanovacej-dokumentaci.html
Timestamp: 2019-05-21 13:00:28+00:00
Document Index: 1695927

Matched Legal Cases: ['§ 19', '§ 2', '§ 12', '§ 13', '§ 7', '§ 8', '§ 9', '§ 13']

Zachráňme PKO - patrí kultúre a občanom! - Upozornenie-OZNAM o začatí obstarávania územnoplánovacej dokumentáci
Úvod » Upozornenie-OZNAM o začatí obstarávania územnoplánovacej dokumentáci
Územný plán zóny Bratislavské nábrežie, v území medzi mostom Lafranconi a tunelom
V súlade s ustanoveniami § 19b zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov Hlavné mesto Slovenskej republiky ako orgán územného plánovania a obstarávateľ územnoplánovacej dokumentácie v rámci procesu prípravných prác oznamuje začatie obstarávania územnoplánovacej dokumentácie Územný plán zóny Bratislavské nábrežie, v území medzi mostom Lafranconi a tunelom.
Obstarávanie ÚPN Z je v zmysle § 2a stavebného zákona zabezpečované prostredníctvom odborne spôsobilých osôb, pracovníkov referátu obstarávania oddelenia územného rozvoja mesta Magistrátu hlavného mesta SR Bratislavy.
Spracovateľ ÚPN Z bude vybratý postupmi verejného obstarávania podľa ustanovení zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.
Obstaranie ÚPN Z je v súlade s požiadavkou, na ktoré časti územia mesta je potrebné obstarať a schváliť územné plány zóny, formulovanou v záväznej časti nadradenej územnoplánovacej dokumentácie ÚPN hlavného mesta SR Bratislavy, 2007 v znení neskorších predpisov, kap. 2.2.5. Navrhované ÚPN Z na území jednotlivých mestských častí.
Účelom je obstaranie ÚPN Z v rozsahu a obsahu zodpovedajúcom ustanoveniam § 12 a § 13 stavebného zákona a § 7, § 8 ods. 4), § 9 a § 13 vyhlášky Ministerstva životného prostredia Slovenskej republiky č. 55/2001 Z.z. o územnoplánovacích podkladoch a územnoplánovacích dokumentáciách ako hierarchicky najnižšieho a najpodrobnejšieho územnoplánovacieho dokumentu.
ÚPN Z bude obstaraný v etapy:
1. prieskumy a rozbory – v rozsahu textovej, grafickej časti s identifikáciou problémov a formuláciou vstupov a návrhu požiadaviek na riešenie návrhu
2. zadanie - v rozsahu textovej časti s grafickými prílohami
3. prerokovanie a schválenie zadania
4. koncept - v rozsahu textovej, grafickej časti, vo variantoch v rovnakom rozsahu ako návrh
5. prerokovanie konceptu
6. návrh - v rozsahu textovej, grafickej časti v členení na smernú a záväznú časť
7. prerokovanie a schválenie návrhu
Obstaranie ÚPN Z umožňuje rozhodnúť o stavebnej uzávere v riešenom území. Schválený ÚPN Z je podkladom pre umiestňovanie a povoľovanie stavieb.
Predmetom ÚPN Z bude prehĺbenie riešenia navrhnutého v Územnom pláne hlavného mesta SR Bratislavy, rok 2007 v znení zmien a doplnkov. V záväznej časti ÚPN Z budú predovšetkým formulované zásady a regulatívy podrobnejšieho priestorového usporiadania a funkčného využívania pozemkov, stavieb a verejného dopravného a technického vybavenia územia, umiestnenia stavieb na jednotlivých pozemkoch, urbánnych priestorov a zastavovacie podmienky jednotlivých stavebných pozemkov, nevyhnutnej vybavenosti stavieb a napojenie na verejné dopravné a technické vybavenie územia, začlenenie stavieb do okolitej zástavby, do pamiatkovej zóny a do ostatnej krajiny, určené budú pozemky pre verejnoprospešné stavby a pre vykonanie nevyhnutnej asanácie.
Hranice riešeného územia ÚPN Z sú určené v línii: most Lafranconi, Nábrežie arm. gen. Ludvíka Svobodu, Žižkova ulica, portál tunela, Nábrežie arm. gen. Ludvíka Svobodu, tok Dunaja.
Cieľom zahájených prípravných prác je sústrediť využiteľné územnoplánovacie podklady a ostatné relevantné podklady v danom území s určením ich záväznosti a vyhodnotením možností ich využitia. Dotknuté orgány štátnej správy, samosprávy, právnické a fyzické osoby, ktoré sa podieľajú na využití územia ako aj občianska a odborná verejnosť má v tejto fáze možnosť zapojiť sa do procesu prípravy obstarávania predmetného ÚPN Z, poskytnúť relevantné podklady a formulovať svoje požiadavky, podnety, postrehy a odporúčania, ktoré by bolo možné využiť pri jeho spracovaní.
Tieto podklady a podnety je možné podať do 30. 3. 2011 písomnou formou do podateľne magistrátu alebo poštou na adresu:
Oddelenie územného rozvoja mesta
Referát obstarávania
alebo zaslať mailom na adresu mazurova@bratislava.sk
Milan Ftáčnik, v. r.
OZNAM o začatí obstarávania územnoplánovacej dokumentácie [PDF, 78 kB]
Kontakt: Ing. arch. Jana Zlámalová
Posledná aktualizácia: 22.2.2011 10:19h, Počet zobrazení: 231